2002/791/EY: Komission päätös, tehty 10 päivänä lokakuuta 2002, päätöksen 2002/161/EY muuttamisesta toisen kerran klassisen sikaruton torjumiseksi toteutettavan luonnonvaraisten sikojen hätärokottamisen osalta Nordrhein-Westfalenissa ja Rheinland-Pfalzissa (ETA:n kannalta merkityksellinen teksti) (tiedoksiannettu numerolla K(2002) 3694)



Virallinen lehti nro L 274 , 11/10/2002 s. 0040 - 0041



Komission päätös, tehty 10 päivänä lokakuuta 2002, päätöksen 2002/161/EY muuttamisesta toisen kerran klassisen sikaruton torjumiseksi toteutettavan luonnonvaraisten sikojen hätärokottamisen osalta Nordrhein-Westfalenissa ja Rheinland-Pfalzissa (tiedoksiannettu numerolla K(2002) 3694) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2002/791/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan, 20 artiklan 1 kohdan ja 25 artiklan 3 kohdan, sekä katsoo seuraavaa: (1) Vuoden 2002 huhtikuussa vahvistettiin klassisen sikaruton esiintyminen luonnonvaraisissa sioissa Nordrhein-Westfalenissa Rheinland-Pfalzin rajalla Saksassa. (2) Saksan viranomaiset ovat toimittaneet direktiivin 2001/89/EY 16 ja 20 artiklan mukaisesti klassisen sikaruton hävittämistä ja luonnonvaraisten sikojen hätärokotuksia eräillä Nordrhein-Westfalenin alueilla koskevat suunnitelmat. (3) Komissio hyväksyi toimitetut suunnitelmat päätöksellä 2002/161/EY(2), sellaisena kuin se on viimeksi muutettuna päätöksellä 2002/531/EY(3). (4) Taudin Nordrhein-Westfalenissa kehittymisen vuoksi Saksa on pyytänyt soveltamaan hätärokotussuunnitelmaa myös eräillä alueilla, joilla tautia on viime aikoina esiintynyt. (5) Tämän vuoksi on asianmukaista muuttaa päätöksen 2002/161/EY liite sisällyttämällä siihen uusia Nordrhein-Westfalenin alueita, joilla rokotuksia tullaan tekemään, sekä sellaisia alueita, joilla rokottaminen todennäköisesti tulee vaikuttamaan taudin kehittymiseen. On myös asianmukaista tehdä pieniä muutoksia Rheinland-Pfalzin rokotusalueen kuvaukseen. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/161/EY liite tämän päätöksen liitteellä. 2 artikla Tämä päätös on osoitettu Saksan liittotasavallalle. Tehty Brysselissä 10 päivänä lokakuuta 2002. Komission puolesta David Byrne Komission jäsen (1) EYVL L 316, 1.12.2001, s. 5. (2) EYVL L 53, 23.2.2002, s. 43. (3) EYVL L 172, 2.7.2002, s. 63. LIITE Rheinland-Pfalz Seuraavat piirikunnat: Ahrweiler, Bernkastel-Wittlich, Bitburg-Pruem, Cochem-Zell, Daun ja Trier. Trier-Saarburgin piirikunta: kaikki Saar-joen itäpuoliset alueet. Koblenz ja Mayen-Koblenzin piirikunnat: kaikki Rein-joen länsipuoliset alueet. Birkenfeldin piirikunta: Verbandsgemeinden Baumholder, Birkenfeld, Herrstein, Rhaunen. Rhein-Hunsrueckin piirikunta: Verbandsfreie Gemeinde Boppard ja Verbandsgemeinden Emmelshausen, Kastellaun, Kirchberg, Rheinboellen, Simmern ja St. Goar-Oberwesel. Saarland Merzig-Wadernin piirikunta: Mettlach, Merzig, Beckingen, Losheim, Weiskirchen, Wadern. Saarlouisin piirikunta: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis. Sankt Wendelin piirikunta: Nonnweiler, Nohfelden, Tholey. Nordrhein-Westfalen Euskirchenin piirikunta: Schleiden, Dahlem, Blankenheim, Bad Muenstereifel, Euskirchen, Hellenthal, Kall, Mechernich, Nettersheim. Rhein-Siegin piirikunta: Rheinbach, Swisttal, Meckenheim. Aachen. Aachenin piirikunta: Monschau, Stollberg, Simmerath ja Roetgen. Duerenin piirikunta: Heimbach, Nideggen, Huertgenwald ja Langerwehe.